<classify> KHARTOUM, SUDAN IKIWA nisiku moja tu tangu Jeshi la Sudan kumwondoa Rais Omar al Bashir madarakani, maelfuya waandamanaji wameweka kambi nje ya Wizara ya Ulinzi mjini Khartoum kushinikizaiundwe serikali ya kiraia, na kukaidi amri iliyotolewa na baraza la mpito lakijeshi ya kutotoka nje usiku, pamoja na kuyapatia mwaliko wa mazungumzomakundi ya kisiasa kwa madhumuni ya kurejesha utulivu nchini humo. Vyombo vyahabari nchini Sudan vimeripoti kuwa, waandamanaji hao ambao wamekuwawakiandamana karibu kila siku kuipinga serikali ya Omar al-Bashir, ambayeameitawala Sudan kwa miaka 30, wameukataa uamuzi wa kuanzishwa kwa baraza lampito la kijeshi ambalo limetangaza kuitawala nchi hiyo kwa miaka miwili nawameahidi kuendelea na maandamano hadi serikali ya kiraia itakapowekwamadarakani. Kundi la wanaharakatinchini humo, jana liliwasihi wananchi kujitokeza kwa wingi nje ya Wizara ya Ulinzi,eneo kuu ambako maandamano yamekuwa yakifanyika. Mahema makubwa yamewekwakatika eneo hilo na watu wameleta vyakula na kugawa maji kwa umati mkubwa mahalihapo. Ahmedal-Sedek, mwenye umri wa miaka 39, ambaye ni miongoni mwa waandamanaji, amesemahajalala nyumbani kwake tangu walipoanza kuweka kambi nje ya makao makuu yajeshi wiki iliyopita. Chama chaupinzani cha Congress kimeshauri kuanzishwa kwa baraza la pamoja la kijeshi nakiraia ili kutawala katika kipindi cha mpito cha miaka minne. Pia kimelitakajeshi kukabidhi mamlaka kwa raia. Katikahatua nyingine, Baraza la mpito la kijeshi limetangaza mipango ya ya kuanzamazungumzo na makundi ya kisiasa kuanzia jana ili kutafuta mwafaka wa kuongozataifa hilo. Akizungumzana waandishi wa habari, Mkuu wa Kamati ya Kijeshi na Kisiasa, Omar Zein alAbidin, ambaye ameteuliwa na Rais wa Baraza la Mpito la Kijeshi, Mohammed AhmedAwad Ibn Auf, amesema wanataka kujenga mazingira ya kufanyika mazungumzo nakwamba jeshi peke yake halina suluhisho katika mzozo wa Sudan, bali ushirikianounawahusu waandamanaji. Barazaletu linawajumuisha Mkuu wa Polisi, Mkuu wa Usalama na Kamanda wa Vikosi vya Jeshi,na hatutalazimisha kitu chochote kwa wananchi. Tunatarajia kuwa kipindi champito kitakuwa cha miaka miwili, ingawa kinaweza kuwa kifupi hata kwa mwezimmoja, iwapo mambo yatatatuliwa bila ghasia, amesema Zein al Abidin. Mataifayenye nguvu duniani, ikiwamo Marekani na Uingereza, yamelitolea wito jeshi kuwaachiaraia kuamua kiongozi wanayemtaka kuwaongoza na kwamba miaka miwili ni mingi kwajeshi hilo kutawala. Mataifa hayo yamesema yanaunga mkono kipindi cha mpito chaamani na demokrasia mapema zaidi ya miaka miwili. Umoja waUlaya nao umelisihi jeshi kukabidhi haraka madaraka kwa utawala wa kiraia nakuwepo hali ya utulivu. Hata hivyo, Umoja wa Afrika umelaani njia iliyotumikakumwondoa Bashir madarakani, ukisema haikuwa sahihi katika kuzitatua changamotozinazowakabili watu wa Sudan pamoja na matakwa yao. Kiongozi wahaki za binadamu wa Umoja wa Mataifa, Michelle Bachelet, ameitaka Sudan kulindahaki za binadamu na kujizuia na ghasia. Bachelet amewasihi viongozi wa Sudankuwaachia huru watu waliokamatwa kutokana na kuandamana kwa amani na kuchunguzamatumizi ya nguvu dhidi ya waandamanaji ambao walianza kuandamana tangu Desembamwaka jana. Amebainisha kuwa Sudan inakabiliwa na kipindi muhimu na tete nahakuna uhakika kuhusu mustakabali wake. Ama kwaupande mwingine, ofisi ya haki za binadamu ya Umoja wa Mataifa imeitaka Serikaliya Sudan kushirikiana na Mahakama ya Kimataifa ya Uhalifu, ICC ambayo awaliilitoa waranti wa kukamatwa Rais Bashir kwa makosa ya uhalifu wa kivita.  <topic>: KIMATAIFA 